CELEX: 32016R1443
Language: mt
Date: 2016-06-29 00:00:00
Title: Regolament Delegat tal-Kummissjoni (UE) 2016/1443 tad-29 ta' Ġunju 2016 li jemenda r-Regolament (KE) Nru 273/2004 tal-Parlament Ewropew u tal-Kunsill u r-Regolament tal-Kunsill (KE) Nru 111/2005 fir-rigward tal-inklużjoni ta' ċerti prekursuri tad-droga fil-lista ta' sustanzi skedati (Test b'rilevanza għaż-ŻEE)

1.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 235/6
            
         REGOLAMENT DELEGAT TAL-KUMMISSJONI (UE) 2016/1443
   tad-29 ta' Ġunju 2016
   li jemenda r-Regolament (KE) Nru 273/2004 tal-Parlament Ewropew u tal-Kunsill u r-Regolament tal-Kunsill (KE) Nru 111/2005 fir-rigward tal-inklużjoni ta' ċerti prekursuri tad-droga fil-lista ta' sustanzi skedati
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 273/2004 tal-Parlament Ewropew u tal-Kunsill tal-11 ta' Frar 2004 dwar prekursuri tad-droga (1), u b'mod partikolari l-Artikolu 15 tiegħu,
   Wara li kkunsidrat ir-Regolament tal-Kunsill (KE) Nru 111/2005 tat-22 ta' Diċembru 2004 li jistabblixxi regoli għall-monitoraġġ ta' kummerċ fil-prekursuri ta' drogi bejn il-Komunità u pajjiżi terzi (2), u b'mod partikolari l-Artikolu 30a tiegħu,
   Billi:
   
               (1)
            
            
               L-Anness I tar-Regolament (KE) Nru 273/2004 u l-Anness tar-Regolament (KE) Nru 111/2005 fihom lista ta' sustanzi skedati li huma soġġetti għal għadd ta' miżuri ta' kontroll u ta' monitoraġġ armonizzati previsti f'dawn ir-Regolamenti.
            
         
               (2)
            
            
               Is-sustanzi skedati elenkati fl-Anness I tar-Regolament (KE) Nru 273/2004 u fl-Anness tar-Regolament (KE) Nru 111/2005 huma maqsuma f'kategoriji li għalihom japplikaw miżuri differenti, sabiex jintlaħaq bilanċ proporzjonat bejn il-livell ta' riskju ppreżentat minn kull sustanza speċifika u l-piż fuq kummerċ leċitu.
            
         
               (3)
            
            
               Huma stipulati miżuri stretti ta' kontroll u ta' monitoraġġ fir-rigward tas-sustanzi skedati fil-kategorija 1. L-operaturi u l-utenti jridu jkollhom liċenzja sabiex ikollhom pussess ta' dawk is-sustanzi u biex iwettqu kull tip ta' tranżazzjoni li tinvolvi lilhom.
            
         
               (4)
            
            
               Huwa possibbli li wieħed jikkonverti l-kloroefedrina u l-kloropsewdoefedrina direttament f'metamfetamina u b'rata ta' rendiment għoli. L-Istati Membri wrew li sa mill-2013 u kloroefedrina u kloropsewdoefedrina ntużaw f'diversi okkażjonijiet fl-Unjoni bħala prekursuri għall-manifattura illeċita ta' metamfetamina (magħruf ukoll bħala crystal meth). Barra minn hekk, ġew irrappurtati diversi każijiet ta' użu ta' dawn iż-żewġ sustanzi għall-produzzjoni tal-metamfetamina barra l-Unjoni.
            
         
               (5)
            
            
               Il-kummerċ u l-pussess ta' kloroefedrina u ta' kloropsewdoefedrina bħalissa mhumiex suġġetti għal xi restrizzjonijiet legali, u l-kontroll tagħhom huwa limitat għal impenn volontarju minn operaturi tal-Unjoni biex jimmonitorjaw il-kummerċ u jirrappurtaw tranżazzjonijiet suspettużi li jinvolvu tali sustanzi.
            
         
               (6)
            
            
               Ma kienx hemm użu illeċitu sinifikanti identifikat ta' kloroefedrina u ta' kloropsewdoefedrina matul il-konsultazzjoni tal-Istati Membri u r-rappreżentanti tal-industrija kimika. Fl-2013 u fl-2014 ġew ikkonfiskati aktar minn 3 tunnellati ta' dawn is-sustanzi mill-awtoritajiet kompetenti tal-Istati Membri sabiex jimpedixxu l-użu tagħhom għall-manifattura illeċita tal-metamfetamina.
            
         
               (7)
            
            
               Fid-dawl tar-riskju għoli tad-diverżjoni tal-kloropsewdoefedrina ta' kloroefedrina, u meta jitqies li l-iskedar tagħhom mhu se jkollu l-ebda impatt sinifikanti fuq kummerċ leċitu, dawk is-sustanzi għandhom jiġu elenkati fil-kategorija 1 fl-Anness I tar-Regolament (KE) Nru 273/2004 u fl-Anness tar-Regolament (KE) Nru 111/2005.
            
         
               (8)
            
            
               Ir-Regolament (KE) Nru 273/2004 u r-Regolament (KE) Nru 111/2005 għandhom għalhekk jiġu emendati skont dan,
            
         
               (9)
            
            
               Ir-Regolament (KE) Nru 273/2004 u r-Regolament (KE) Nru 111/2005 flimkien jimplimentaw ċerti dispożizzjonijiet tal-Konvenzjoni tan-Nazzjonijiet Uniti kontra t-traffiku illeċitu ta' drogi narkotiċi u sustanzi psikotropiċi tad-19 ta' Diċembru 1988 (3). Fid-dawl tar-rabta materjali mill-qrib bejn dawn ir-regolamenti huwa ġġustifikat li l-emendi jiġu adottati permezz ta' att delegat uniku,
            
         ADOTTAT DAN IR-REGOLAMENT:
   Artikolu 1
   Emenda għar-Regolament (KE) Nru 273/2004
   Fl-Anness I tar-Regolament (KE) Nru 273/2004, fit-tabella għal sustanzi skedati tal-Kategorija 1, jiżdiedu r-ringieli li ġejjin:
   
      
                  “(1R,2S)-(-)-kloroefedrina
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrina
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropsewdoefedrina
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropsewdoefedrina
               
               
                   
               
               
                  2939 99 00 
               
               
                  771434-80-1”.
               
            
   Artikolu 2
   Emenda għar-Regolament (KE) Nru 111/2005
   Fl-Anness I tar-Regolament (KE) Nru 111/2005, fit-tabella għal sustanzi skedati tal-Kategorija 1, jiżdiedu r-ringieli li ġejjin:
   
      
                  “(1R,2S)-(-)-kloroefedrina
               
               
                   
               
               
                  2939 99 00 
               
               
                  110925-64-9
               
            
                  (1S,2R)-(+)-kloroefedrina
               
               
                   
               
               
                  2939 99 00 
               
               
                  1384199-95-4
               
            
                  (1S,2S)-(+)-kloropsewdoefedrina
               
               
                   
               
               
                  2939 99 00 
               
               
                  73393-61-0
               
            
                  (1R,2R)-(-)-kloropsewdoefedrina
               
               
                   
               
               
                  2939 99 00 
               
               
                  771434-80-1”.
               
            
   Artikolu 3
   Dħul fis-seħħ
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmula fi Brussell, id-29 ta' Ġunju 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 47, 18.2.2004, p. 1.
   
      (2)  ĠU L 22, 26.1.2005, p. 1.
   
      (3)  ĠU L 326, 24.11.1990, p. 56.